VEGA og Live Nation præsenterer
**Manic Street Preachers giver sjælden klubkoncert i VEGA***Walisiske Manic Street Preachers har med over 20 års erfaring flere gange skrevet sig ind i musikhistorien med deres socialpolitiske rock hits. Mandag d. 12. maj indtager de Store VEGA med deres seneste album.*

**Produktiv trio**
Walisiske Manic Street Preachers havde i 2011 20 års pladejubilæum, og det blev fejret på behørig vis med dobbeltalbummet *National Treasures – The Complete Singles* - en udgivelse der talte samtlige bandets 38 (!) singler, fordelt over to og en halv time.

**Rost ellevte album** “The Manics” har gennem årene lagt navn til sange som “A Design for Life”, “[If You Tolerate This Your Children Will Be Next](http://youtu.be/cX8szNPgrEs)” samt “Your Love Alone Is Not Enough” med The Cardigans’ Nina Persson på gæstevokal og var albumaktuelle sidste år med *Rewind The Film,* hvorfra du her kan se og høre singlen ”[Anthem For A Lost Cause](http://youtu.be/NQiGseawtSg)”.

Albummet er ifølge forsanger James Dean langt mere akustisk baseret end tidligere materiale fra deres hånd. Det er ikke lejerbålsudgaven af Manic Street Preachers, men lyden beskrives af Dean som en blanding af Rolling Stones i deres *Rock off*- æra og Elvis i hans Las Vegas periode. *Rewind the Film* blev godt modtaget i England, hvor eftertænksomheden og sangenes rå følsomhed blev rost.

**Glædeligt gensyn**

De tre walisere har gennem årene besøgt danske festivaler, heriblandt Roskilde, hedengangne Midtfyns og Rock Under Broen, men klubkoncerter på dansk grund har der ikke været mange af. Vi skal to år tilbage, til en søndag aften i april, i Amager Bio, og faktisk ligger den seneste klubkoncert før den, yderligere ti år tilbage i Store VEGA i 2002.

Det bliver denne gang et glædeligt gensyn med VEGA, når Manic Street Preachers lægger vejen forbi Vesterbro mandag den 12. maj.

**Support: Public Service Broadcasting**
Med sig som support har de den London-baserede musikalske duo, der kalder sig ”Public Service Broadcasting”. To gutter, der tager samples fra gamle offentlige informations-film, arkiv- og propaganda-materiale og forsøger at belære os om fortidens erfaringer gennem fremtidens musik! Læs, lyt og lær mere om dem [HER](http://www.publicservicebroadcasting.net/).

**Fakta om koncerten**

Manic Street Preachers (WAL)

Mandag d. 12. maj kl. 20

Store VEGA, Enghavevej 40, 1764 Kbh. V

Billetpris: 360 kr. + gebyr

Billetsalget starter onsdag 5. februar kl. 10.00 er via vega.dk og billetnet.dk, telefon 7015 6565.